Na temelju članka 67. stavak 1. Zakona o komunalnom gospodarstvu („Narodne novine“ broj 68/18, 110/18 i 32/20) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na sjednici od prosinca 2023. godine, donosi

**PROGRAM**

**GRADNJE KOMUNALNE INFRASTRUKTURE NA PODRUČJU GRADA ŠIBENIKA**

# U 2024. GODINI

**I UVOD**

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja građenja.

Programom gradnje komunalne infrastrukture određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja
2. građevine komunalne infrastrukture koje će se graditi u uređenim dijelovima građevinskog područja
3. građevine komunalne infrastrukture koje će se graditi izvan građevinskog područja
4. postojeće građevine komunalne infrastrukture koje će se rekonstruirati i način rekonstrukcije
5. građevine komunalne infrastrukture koje će se uklanjati ako ih ima
6. druga pitanja određena Zakonom o komunalnom gospodarstvu i posebnim zakonom.

Program sadrži procjenu troškova građenja komunalne infrastrukture (troškovi projektiranja, revizije, građenja, provedbe stručnog nadzora građenja i provedbe vođenja projekta građenja) s naznakom izvora njihova financiranja.

**II OPIS KOMUNALNE INFRASTRUKTURE S PROCJENOM TROŠKOVA ZA GRADNJU**

Objekti i naznaka poslova s procijenjenim troškovima gradnje **iskazani u eurima** za gradnju komunalne infrastrukture u 2024. godini, te izvori njihova financiranja navode se u slijedećem pregledu:

1. **Građevine komunalne infrastrukture koje će se graditi radi uređenja neuređenih dijelova građevinskog područja**

|  |  |  |  |
| --- | --- | --- | --- |
| Građevine kom. infrastrukture | | Procjena troškova građenja (EUR) | Oznaka izvora financiranja |
| 1. | Izgradnja javne rasvjete u GČ i MO | 100.000,00 | Komunalni doprinos |
| 2. | Obnova Trga palih branitelja Domovinskog rata (rasvjeta) | 42.000,00 | Komunalni doprinos |
| 3. | Javna rasvjeta na Krapnju | 33.000,00 | Komunalni doprinos |
| **UKUPNO** | | **175.000,00** |  |

1. **Građevine komunalne infrastrukture koje će se graditi u uređenim dijelovima građevinskog područja**

|  |  |  |  |
| --- | --- | --- | --- |
| Građevine kom. infrastrukture | | Procjena troškova građenja | Oznaka izvora financiranja |
| 1. | Uređenje nogostupa u Ulici Bribirskih knezova | 150.000,00 | Komunalani doprinos |
| 2. | Uređenje ulica Nova VII i VIII u Njivicama | 100.000,00 | Komunalna naknada |
| 3. | Uređenje dječjih i sportskih igrališta | 325.000,00 | Komunalni doprinos (80.000,00)  Komunalna naknada ( 245.000,00) |
| 4. | Uređenje Ulice sv.Spasa | 50.000,00 | Komunalni doprinos |
| 5. | Uređenje ulica u Podsolarskom | 50.000,00 | Komunalna naknada (25.000,00 ),  Donacije (25.000,00) |
| 6. | Uređenje Ulice Petra Zoranića | 20.000,00 | Komunalni doprinos |
| 7. | Uređenje nogostupa u Ulici Stipe Ninića | 25.000,00 | Komunalni doprinos |
| 8. | Uređenje nogostupa u Ulici Vladimira Nadzora | 100.000,00 | Komunalni doprinos |
| 9. | Uređenje Ulice Ivana Rendića | 250.000,00 | Komunalni doprinos |
| 10. | Uređenje ceste za Studentski centar | 105.000,00 | Komunalni doprinos |
| 11. | Izgradnja autobusnih ugibališta i stajališta | 185.000,00 | Komunalna naknada (14.000,00), Komunalni doprinos (171.000,00) |
| **UKUPNO** | | **1.360.000,00** |  |

1. **Građevine komunalne infrastrukture koje će se graditi izvan građevinskog područja**

|  |  |  |  |
| --- | --- | --- | --- |
| Građevine kom. infrastrukture | | Procjena troškova građenja | Oznaka izvora financiranja |
| 1. | Uređenje plaža i obala | 420.000,00 | Prihodi za posebne namjene |
| 2. | Uređenje pristupnih i protupožarnih puteva oko groblja Kvanj | 40.000,00 | Komunalni doprinos |
| 3. | Uređenje platoa ispred Biskupskog marijanskog svetišta Gospe Vrpoljačke | 50.000,00 | Komunalni doprinos |
| 4. | Projekt izgradnje Krematorija | 36.000,00 | Prihodi od prodaje ili zamjene nefinancijske imovine |
| 5. | Uređenje ceste u Donjem Polju | 50.000,00 | Komunalni doprinos |
| 6. | Pristupni putovi i parkirališta za tvrđavu sv. Ivana | 15.000,00 | Komunalni doprinos |
| 7. | Uređenje pristupne ceste za Slatku Dragu | 75.000,00 | Pomoći iz državnog proračuna |
| **UKUPNO** | | **686.000,00** |  |

1. **Postojeće građevine komunalne infrastrukture koje će se rekonstruirati i način rekonstrukcije**

|  |  |  |  |
| --- | --- | --- | --- |
| Građevine kom. infrastrukture | | Procjena troškova građenja | Oznaka izvora financiranja |
| 1. | Rekonstrukcija i dogradnja nogostupa na području Grada Šibenika | 150.000,00 | Komunalni doprinos |
| 2. | Rekonstrukcija Ulice 3. studenog 1944 | 250.000,00 | Komunalni doprinos |
| 2. | Rekonstrukcija Ulice Narodnog preporoda u Ražinama | 35.000,00 | Komunalni doprinos |
| 3. | Rekonstrukcija raskrižja ulica Bana Josipa Jelačića i Đure Đakovića | 105.000,00 | Komunalni doprinos |
| 5. | Uređenje raskrižja ulica Jerka Šižgorića i Milice i Turka u Mandalini | 5.000,00 | Komunalni doprinos |
| 6. | Uređenje Primoštenske ulice | 55.000,00 | Komunalni doprinos |
| 7. | Uređenje Ulice Mandalinskih žrtava | 55.000,00 | Komunalni doprinos |
| 8. | Uređenje javnih površina u Jurasima | 150.000,00 | Komunalni doprinos |
| **UKUPNO** | | **805.000,00** |  |

1. **Druga pitanja određena ovim zakonom i posebnim zakonom – ostala komunalna infrastruktura i trošak**

|  |  |  |  |
| --- | --- | --- | --- |
| Ostala komunalna infrastruktura i trošak | | Procjena troškova | Oznaka izvora financiranja |
| 1. | Izrada tehničke dokumentacije za prometnice i javne površine | 33.000,00 | Komunalni doprinos |
| 2. | Izgradnja ispraćajnih sala | 33.000,00 | Komunalni doprinos |
| 3. | Izgradnja biciklističke staze | 50.000,00 | Komunalni doprinos |
| 4. | Komunalni projekti iz programa za otoke | 150.000,00 | Pomoći iz državnog proračuna (100.000,00), Komunalna naknada (50.000,00) |
| **UKUPNO** | | **266.000,00** |  |
| **S V E U K U P N O** | | **3.292.000,00** |  |

### III. ISKAZ FINANCIJSKIH SREDSTAVA ZA GRADNJU KOMUNALNE INFRASTRUKTURE

Zbirni iskaz financijskih sredstava za gradnju objekata i uređaja, te nabavku opreme komunalne infrastrukture, navedenih u popisu poslova s procjenom troškova građenja, je slijedeći:

|  |  |
| --- | --- |
| Izvor financijskih sredstava | Iznos u kunama |
| 1. Komunalni doprinos | 2.202.000,00 |
| 2. Komunalna naknada | 434.000,00 |
| 3. Prihodi za posebne namjene | 420.000,00 |
| 4. Donacije | 25.000,00 |
| 5. Prihodi od prodaje ili zamjene nefinancijske imovine | 36.000,00 |
| 6. Pomoći iz državnog proračuna | 175.000,00 |
| **S V E U K U P N O:** | **3.292.000,00** |

#### IV ZAKLJUČNE ODREDBE

Program gradnje komunalne infrastrukture u 2024. godini stupa na snagu dan nakon objave u „Službenom glasniku Grada Šibenika“, a primjenjuje se od 1. siječnja do 31. prosinca 2024. godine.

KLASA: 363-02/23-01/

URBROJ: 2182-01-03/1-23-

Šibenik, 2023. godine

GRADSKO VIJEĆE GRADA ŠIBENIKA

PREDSJEDNIK:

dr.sc. Dragan Zlatović

Dostaviti:

1. Grad Šibenik - uredniku „Službenog glasnika Grada Šibenika“
2. Upravni odjel za komunalne djelatnosti – ovdje

3. Upravnom odjelu za financije

4. Dokumentacija - ovdje

1. Arhiv - ovdje

O b r a z l o ž e n j e

Sukladno članku 67. stavku 1. Zakona o komunalnom gospodarstvu („Narodne novine“, broj 68/18, 110/18 i 32/20), Gradsko vijeće Grada Šibenika za svaku kalendarsku godinu donosi Program gradnje komunalne infrastrukture.

Građenje komunalne infrastrukture u smislu Zakona o komunalnom gospodarstvu obuhvaća radnje i radove rješavanja imovinskopravnih odnosa na zemljištu za građenje komunalne infrastrukture, uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta, pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture, te građenje komunalne infrastrukture u smislu zakona kojim se uređuje gradnja građevina.

Procjena troškova građenja komunalne infrastrukture obavlja se prema načelu punog pokrića troškova građenja komunalne infrastrukture određenog programom građenja komunalne infrastrukture.

Troškovi građenja komunalne infrastrukture procjenjuju se na temelju troškova građenja usporedivih građevina komunalne infrastrukture u godini koja prethodi planskom razdoblju i zabilježenog indeksa povećanja odnosno smanjenja troškova građenja.